2. napirend Ügyiratszám: BSZ/ /2024.

**E L Ő T E R J E S Z T É S**

a Képviselő-testület **2024. február 1-i nyilvános** ülésére

**Tárgy:** **A** **Balatonszepezd útfelújítások I. tárgyú közbeszerzési eljárás lefolytatásához szükséges határozatok meghozatala**

**Előterjesztő:** Bíró Imrepolgármester

**Előkészítette:** dr. Varga Viktória jegyző

**Tisztelt Képviselő-testület!**

Az önkormányzat a külterületi utak felújítását követően az alábbi útfelújításokat tervezi:

1. részfeladat: Árpád utca (Arany-Málna között)

2. részfeladat: Árpád utca (Málna-Becsei között)

3. részfeladat: Árpád utca (Csokonai-Őzike) szélesítés, bővítés

A kivitelezésre a 2023 évben megvalósult útfelújításra irányuló építési beruházások összértékére tekintettel közbeszerzési eljárást kell lefolytatni.

Tekintettel arra, hogy a 2023. november 24-i testületi ülésen indított közbeszerzési eljárás eredménytelen volt a rendelkezésre álló fedezetnél magasabb ajánlatok miatt, javaslom a közbeszerzési eljárás ismételt lefolytatását.

A közbeszerzésekről szóló 2015. évi CXLIII. törvény 115. §-a szerinti nyílt eljárás lefolytatásához az alábbiakról kell határozatot hozni:

**I.** Az eljárásban nyilatkozni kell, hogy az önkormányzat rendelkezik becsült érték szerinti összeggel, ami saját forrásból kerül biztosításra.

Az eljárás becsült értéke a tervező által készített költségbecslés szerint:

|  |  |
| --- | --- |
| 1. részfeladat: Árpád utca (Arany-Málna között) | 25 337 030 HUF+ÁFA |
| 2. részfeladat: Árpád utca (Málna-Becsei között) | 10 851 190 HUF+ÁFA |
| 3. részfeladat: Árpád utca (Csokonai-Őzike) szélesítés, bővítés | 8 877 600 HUF+ÁFA |
| Összesítve | 45 065 820 HUF+ÁFA |

**II.** Az eljárásban bírálóbizottságot kell felállítani, amely bizottság tagjait a testület határozza meg.

**III.** A Kbt. 115. § (2) bekezdése értelmében az ajánlatkérő köteles biztosítani a versenyt, és az eljárást megindító felhívás közzététele helyett legalább öt gazdasági szereplőnek egyidejűleg, közvetlenül írásban ajánlattételi felhívást küldeni. Ezen gazdasági szereplőket a képviselő-testületnek kell meghatároznia, és el kell fogadni az ajánlati felhívást és a közbeszerzési dokumentumokat, valamint dönteni kell az eljárás nyílt eljárásban való megindításáról.

Kérem a tisztelt képviselő-testületet az előterjesztés megvitatására és a határozati javaslatok elfogadására.

**HATÁROZAI JAVASLAT**

**I.**

Balatonszepezd Község Önkormányzata Képviselő-testülete a „Balatonszepezd útfelújítások I.” című projektben a kivitelező kiválasztása tárgyú közbeszerzési eljárásban az eljárásra megadott becsült érték összegével (1. részfeladat: Árpád utca (Arany-Málna között) 25.337.030 HUF+ÁFA, 2. részfeladat: Árpád utca (Málna-Becsei) 10.851.190 HUF+ÁFA, 3. részfeladat: Árpád utca (Csokonai-Őzike) szélesítés, bővítés 8.877.600 HUF+ÁFA, összesen 45.065.820 HUF+ÁFA) rendelkezik, amely saját forrásból kerül biztosításra.

**II.**

Balatonszepezd Község Önkormányzata Képviselő-testülete a „Balatonszepezd útfelújítások I.” című projektben a kivitelező kiválasztása tárgyú közbeszerzési eljárásban az alábbi tagokból álló bíráló bizottságot hozza létre:

1) a közbeszerzés tárgya szerinti szakmai szakértelemmel rendelkező tag:

Ádám László építőmérnök

2) a közbeszerzési szakmai szakértelemmel rendelkező tag:

Harsányi István felelős akkreditált közbeszerzési szaktanácsadó

3) jogi szakmai szakértelemmel rendelkező tag:

Harsányiné dr. Tóth Beáta jogász

4) pénzügyi szakértelemmel rendelkező tag:

Sibak-Németh Lilla pénzügyi ügyintéző

**III.**

Balatonszepezd Község Önkormányzata Képviselő-testülete a „Balatonszepezd útfelújítások I.” című projektben a kivitelező kiválasztása tárgyú közbeszerzési eljárásban az ajánlati felhívást és a közbeszerzési dokumentumokat elfogadja, a Kbt. 115. § szerinti nyílt közbeszerzési eljárást megindítja.

A képviselő-testület eljárásban az alábbi gazdasági szereplőket kéri fel ajánlattételre:

1) Datisped Zrt.

8227 Felsőörs, Fenyves u. 37.

Adószáma: 13139766-2-19

2) Veszprémi Útépítő Kft.

8229 Csopak, Bencze László u. 13.

Adószáma: 22929338-2-19

3) Útéppark Kft.

8000 Székesfehérvár, Szlovák utca 6.

Adószáma: 24105099-2-07

4) Ökobau Kft.

8600 Siófok, Vak Bottyán u. 38.

Adószáma: 10490086-2-14

5) Hazai Építőgép Társulás Zrt.

2351 Alsónémedi, Ócsai út 2405/4.

Adószáma: 26647184-2-13

6) Practical Kft.

8200 Veszprém, Házgyári út 26.

Adószáma: 10739893-2-19

Határidő: azonnal

Felelős: közbeszerzési szakértő, polgármester

Szentantalfa, 2024. január 26.

**Bíró Imre**

polgármester